ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
18-வது இந்தியா-ஆஸ்திரேலியா அமைச்சர் குழுவின்  கூட்டறிக்கை
இந்தியாவின் வர்த்தகம் மற்றும் தொழில்துறை அமைச்சர் திரு.பியூஷ் கோயல் மற்றும் ஆஸ்திரேலியாவின் வர்த்தகம் மற்றும் சுற்றுலா அமைச்சர் செனட்டர் ஹான் டான் ஃபாரல் ஆகியோர் நேற்று சந்தித்து இருதரப்பு பொருளாதார உறவை மேலும் மேம்படுத்துவதற்கான அடுத்த கட்ட நடவடிக்கைகள் குறித்து விவாதித்தனர்.
பொருளாதார ஒத்துழைப்பு மற்றும் வர்த்தக ஒப்பந்தத்தை  செயல்படுத்துவது, இந்தியா-ஆஸ்திரேலியா விரிவான பொருளாதார ஒத்துழைப்பு ஒப்பந்தத்தை  மேம்படுத்துவது
மற்றும் இரு நாடுகளிலும் முதலீட்டை மேலும் மேம்படுத்துவது குறித்து அமைச்சர்கள் விவாதித்தனர். ஜி-20, இந்தோ-பசிபிக் பொருளாதாரக் கட்டமைப்பு  மற்றும் உலக வர்த்தக அமைப்பு  ஆகியவற்றில் ஈடுபடுவது குறித்தும் அமைச்சர்கள் விவாதித்தனர்.
இரு நாடுகளும் பூஜ்ஜிய கார்பன் உமிழ்வை அடைவதற்காக செயல்படுவதால், எரிசக்தி மாற்றத்தின் முக்கியத்துவத்தை அமைச்சர்கள் எடுத்துரைத்தனர். மேலும், பூஜ்ஜிய கார்பன் உமிழ்வை அடைய பொருளாதாரம், தொழில்நுட்பம், வர்த்தகம் மற்றும் முதலீட்டு ரீதியான ஒத்துழைப்பை மேலும் மேம்படுத்த உறுதிபூண்டனர்.
இந்தியாவின் ஜி-20 தலைமைக்கு ஆஸ்திரேலியா வலுவான ஆதரவை அளிக்குமென அமைச்சர் ஃபாரெல் மீண்டும் உறுதியளித்தார். நிலையான வளர்ச்சி இலக்குகளை அடைவதற்கான செயல்களை விரைவுபடுத்துவது உட்பட, வலுவான, நிலையான மற்றும் அனைவரும் உள்ளடக்கிய வளர்ச்சிக்கான பாதையை உலகிற்கு கொண்டு வர ஜி-20 உதவ வேண்டும் என்று அமைச்சர்கள் ஒப்புக்கொண்டனர்.
ஆஸ்திரேலியாவும், இந்தியாவும் முக்கியமான வர்த்தகக் கூட்டாளிகள் என்பதை அமைச்சர்கள் ஒப்புக்கொண்டனர். இந்தியா-ஆஸ்திரேலியா இடையேயான இருதரப்பு வர்த்தகம் கடந்த நிதியாண்டில் 31 பில்லியன் அமெரிக்க டாலர்களை தாண்டியது. இரு நாடுகளுக்கும் இடையிலான வர்த்தகத்தை, அடுத்த ஐந்து ஆண்டுகளுக்குள் கணிசமாக மேம்படுத்துவதற்கான சாத்தியக்கூறுகள் இருப்பதாக இரு தரப்பினரும் ஒப்புக்கொண்டனர்.
PIB Headquarters
கொவிட்-19 - பிஐபி செய்தித் தொகுப்பு
15.06.2020
கொவிட்-19 - பிஐபி செய்தித் தொகுப்பு
- ரசாயனம் மற்றும் உரங்கள் அமைச்சகம்
- வணிகம் மற்றும் தொழில்துறை அமைச்சகம்
- பெருநிறுவனங்கள் விவகாரங்கள் அமைச்சகம்
- மின்னணு மற்றும் தகவல் தொழில்நுட்பம்
- சுகாதாரம் மற்றும் குடும்ப நலத்துறை அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
- பெட்ரோலியம் மற்றம் இயற்கை எரிவாயு அமைச்சகம்
- சமூக நிதி மற்றும் அதிகாரமளித்தல் அமைச்சகம்
- பழங்குடியினர் நலத்துறை அமைச்சகம்
(
நுகர்வோர் நலன், உணவு மற்றும் பொது விநியோகம் அமைச்சகம்
மூத்த குடிமக்கள், மாற்றுத்திறனாளிகள் போன்றவர்களுக்கு உணவுப் பொருட்களை வழங்க சிறப்பு ஏற்பாடுகள்
தேசிய உணவுப் பாதுகாப்புச் சட்டம் 2013-ல் இடம் பெற்றுள்ள பிரிவுகளின்படி, கிராமப்புறங்களில் 75 சதவீதம் பேரும், நகர்ப்புறங்களில் 50 சதவீதம் பேரும் மானிய விலையில், உணவுப் பொருட்களைப் பெறுவதற்கு தகுதி வாய்ந்தவர்கள் என வரையறுக்கப்பட்டுள்ளது. தேசிய உணவுப் பாதுகாப்புச் சட்டத்தின் கீழ், சுமார் 80 கோடி பயனாளிகளுக்கு அந்த்யோதயா அன்ன யோஜனா, முன்னுரிமை குடும்பங்கள் என்ற பிரிவுகளின் கீழ், உணவு தானியங்களை வழங்குவதற்கு மத்திய நுகர்வோர் விவகாரம், உணவு மற்றும் பொதுவிநியோகத்துறை ஒதுக்கீடு செய்கிறது.
நியாய விலைக் கடைகள் மூலம் விற்பனை வழங்கப்படும் இந்த உணவு தானியங்களை வயது முதிர்வு , உடல் ரீதியான குறைபாடுகள் உள்ளவர்கள் உணவு தானியங்களைப் பெறுவதற்கு வந்து செல்ல முடியாத நிலை உள்ளதாக கூறப்படுவதைக் கருத்தில் கொண்டு, இத்தகையவர்களுக்கு உணவு தானியங்களை சிறப்பு வழிமுறைகளைக் கையாண்டு வழங்குமாறு 2018-ஆம் ஆண்டு பிப்ரவரி மாதத்தில் அனைத்து மாநிலங்கள் மற்றும் யூனியன் பிரதேசங்களுக்கு இந்தத் துறை அறிவுறுத்தல் வழங்கியுள்ளது.
ஒதுக்கீட்டு உணவு தானியங்களை வீடுகளுக்கு நேரடி விநியோகம் செய்வது, பயனாளிகளின் அங்கீகாரம் பெற்றவர்கள் மூலம் உணவுப் பொருட்களை விநியோகிப்பது ஆகிய வழிமுறைகளைக் கையாளலாம் என்று அறிவுறுத்தப்பட்டுள்ளது.
மக்களவையில், மத்திய நுகர்வோர் விவகாரம் உணவு மற்றும் பொது விநியோகத்துறை இணை அமைச்சர் சாத்வி நிரஞ்சன் ஜோதி எழுத்து மூலம் அளித்த பதிலில் இத்தகவலைத் தெரிவித்தார்.
------
AP/PKV/KPG
(Visitor Counter : 91
ரெயில்வே அமைச்சகம்
31704 மெட்ரிக் டன்னுக்கும் அதிகமான திரவ மருத்துவ பிராணவாயுவை ஆக்ஸிஜன் எக்ஸ்பிரஸ் ரயில்கள் நாடு முழுவதும் விநியோகம் தமிழகத்திற்கு 5674 மெட்ரிக் டன்
பல்வேறு தடைகளையும் கடந்து நாடு முழுவதும் திரவ மருத்துவ பிராணவாயுவை ஆக்சிஜன் எக்ஸ்பிரஸ் ரயில்களின் மூலம் இந்திய ரயில்வே விநியோகித்து வருகிறது.
31000 மெட்ரிக் டன்னிற்கும் அதிகமான திரவ மருத்துவப் பிராணவாயுவை ஆக்சிஜன் எக்ஸ்பிரஸ் ரயில்கள் கொண்டு சேர்த்துள்ளன.
இதுவரை 1,814 டேங்கர்களில் சுமார் 31704 மெட்ரிக் டன் பிராணவாயு தமிழகம் உள்ளிட்ட பல்வேறு மாநிலங்களுக்கு விநியோகம் செய்யப்பட்டுள்ளது.
440 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவப் பிராணவாயு வழங்கப்பட்டுள்ளது. தற்போது 6 டேங்கர்களில் 114 மெட்ரிக் டன்னுக்கும் அதிகமான பிராணவாயுவுடன் 1 ரயில் பயணித்துக் கொண்டிருக்கிறது.
ஆக்சிஜன் எக்ஸ்பிரஸ் ரயில்கள் தென் மாநிலங்களுக்கு 5600 மெட்ரிக் டன்னுக்கும் அதிகமான திரவ மருத்துவ பிராணவாயுவை இது வரை விநியோகித்துள்ளன.
75 ஆக்சிஜன் எக்ஸ்பிரஸ் ரயில்கள் தமிழகத்தை இது வரை வந்தடைந்துள்ளன.
தமிழ்நாட்டிற்கு 5600 மெட்ரிக் டன்னுக்கும் அதிகமான பிராணவாயு விநியோகிக்கப்பட்டுள்ளது. தெலங்கானா, ஆந்திரப் பிரதேசம் மற்றும் கர்நாடகாவிற்கு முறையே 3100, 3900 மற்றும் 4000 மெட்ரிக் டன் திரவ மருத்துவ ஆக்சிஜன் வழங்கப்பட்டுள்ளது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, தெலங்கானா, பஞ்சாப், கேரளா, தில்லி, உத்தரப் பிரதேசம், ஜார்கண்ட், அசாம் ஆகிய 15 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 5674 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு 3797 மெட்ரிக் டன், மத்தியப் பிரதேசத்திற்கு 656 மெட்ரிக் டன், தில்லிக்கு 5722 மெட்ரிக் டன், ஹரியானாவிற்கு 2354 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 4035 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 3958 மெட்ரிக் டன், பஞ்சாப்பிற்கு 225 மெட்ரிக் டன், கேரளாவிற்கு 513 மெட்ரிக் டன், தெலங்கானாவிற்கு 3134 மெட்ரிக் டன், ஜார்கண்டிற்கு 38 மெட்ரிக் டன், அசாமிற்கு 560 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1727674
-----
(Visitor Counter : 154
புவி அறிவியல் அமைச்சகம்
மூன்றாவது ஆர்க்டிக் அறிவியல் அமைச்சர்கள் கூட்டத்தில் இந்தியா பங்கேற்பு; ஆர்க்டிக் பகுதியில் ஆராய்ச்சி மற்றும் நீண்ட கால ஒத்துழைப்புக்கான திட்டங்களை பகிர்ந்தது
ஆர்க்டிக் பகுதியில் ஆராய்ச்சி மற்றும் ஒத்துழைப்பு குறித்து விவாதிப்பதற்கான தளமான மூன்றாவது ஆர்க்டிக் அறிவியல் அமைச்சர்கள் கூட்டத்தில்  இந்தியா பங்கேற்று வருகிறது.
கூட்டத்தில் பங்கேற்ற மத்திய அறிவியல் மற்றும் தொழில்நுட்பம், சுகாதாரம் மற்றும் குடும்ப நலம் மற்றும் புவி அறிவியல் அமைச்சர் டாக்டர் ஹர்ஷ் வர்தன், ஆர்க்டிக் பகுதியில் இந்தியா மேற்கொள்ளவிருக்கும் ஆராய்ச்சி, பணிகள் மற்றும் ஒத்துழைப்பு குறித்த நீண்ட கால திட்டங்களை பங்குதாரர்களுடன் பகிர்ந்தார்.
ஆய்வு அமைப்புகளை வலுப்படுத்துதல் மற்றும் திறனை மேம்படுத்துவதற்கான தரவுகளை பகிர்தல் ஆகியவற்றில் நிலவும் ஒத்துழைப்புகளை அவர் வரவேற்றார். “ஆர்க்டிக் பகுதியில் ஆய்வு, ஆராய்ச்சி, திறன் வளர்த்தல் மற்றும் சர்வதேச ஒத்துழைப்பின் மூலம் பிராந்தியத்தில் நீடித்த வளர்ச்சியை ஊக்குவித்தல் ஆகியவற்றில் நேர்மறை பங்களிப்பை இந்தியா தொடர்ந்து வழங்கும்,” என்று திரு ஹர்ஷ் வர்தன் கூறினார்.
அடுத்த அல்லது வருங்காலத்தில் நடைபெற உள்ள ஆர்க்டிக் அறிவியல் அமைச்சர்கள் கூட்டத்தை இந்தியா ஏற்பாடு செய்வதற்கு வாய்ப்பளிக்க வேண்டும் என்றும் அமைச்சர் வலியுறுத்தினார்.
அமெரிக்காவின் நாசாவுடன் இணைந்து இந்தியாவின் இஸ்ரோ ஏவவிருக்கும் நைசெர் செயற்கைக்கோளுக்கான பணிகள் நடைபெற்று வருகின்றன. நீடித்த ஆர்க்டிக் ஆய்வு வலைப்பின்னலுக்கு இந்தியாவின் பங்களிப்பு தொடரும் என்றும் அமைச்சர் தெரிவித்தார்.
-------
(Visitor Counter : 208
சிறப்பு சேவைகள் மற்றும் கட்டுரைகள்
தேசிய மாணவர் படையின் கடல் சாகசப் பயணத்தை புதுச்சேரி துணைநிலை ஆளுநர் டாக்டர் தமிழிசை சவுந்திரராஜன் கொடியசைத்து தொடங்கி வைத்தார்
தேசிய மாணவர் படையின் கடல் சாகசப் பயணத்தை புதுச்சேரி துணைநிலை ஆளுநர் டாக்டர் தமிழிசை சவுந்திரராஜன் புதுச்சேரியில் உள்ள தேங்காய்திட்டு மீன்பிடித் துறைமுகத்திலிருந்து கொடியசைத்து தொடங்கி வைத்தார். 11 நாட்கள் நடைபெற உள்ள இந்த கடல் படகுப் பயணத்தில் 35 சிறுவர்களும், 25 சிறுமிகளும் கலந்துகொண்டுள்ளனர். இந்த பயணம் கடலூர், பரங்கிப்பேட்டை, பூம்புகார் வழியாக காரைக்காலை சென்றைடைந்து பின்னர் அதே வழியில் புதுச்சேரியை வந்தடைய உள்ளது.
இப்பயணத்தின் போது பிளாஸ்டிக் பயன்பாட்டிற்கு எதிரான விழிப்புணர்வு, ரத்த தான முகாம், கடற்கரையை தூய்மைப்படுத்துதல், மரம் நடுதல், ரத்ததானம் உள்ளிட்ட சமுக சேவை நடவடிக்கைகளில் தேசிய மாணவர் படையினர் ஈடுபட உள்ளனர்.
விவசாயத்துறை அமைச்சகம்
இரண்டு நாள் 'நான்காவது வேளாண் கண்ணோட்ட மன்றம் 2020' இணைய கருத்தரங்கம் தொடங்கியது
புது தில்லியில் உள்ள கிருஷி பவனில், இரண்டு நாள் 'நான்காவது வேளாண் கண்ணோட்ட மன்றம் 2020' இணைய கருத்தரங்கம் இன்று தொடங்கியது.
நிகழ்ச்சியில் சிறப்புரையாற்றிய மத்திய வேளாண் இணை அமைச்சர் திரு பர்ஷோத்தம் ருபாலா, 2020-21-ஆம் ஆண்டின் முதல் காலாண்டில் 3.4 சதவீதம் வளர்ச்சியை வேளாண்துறை அடைந்ததாக குறிப்பிட்டார்.
இந்த சாதனைக்காக, விவசாயிகளையும் இதர பங்குதாரர்களையும் அமைச்சர் பாராட்டினார். நாட்டின் பொருளாதாரம் பெருந்தொற்றால் பாதிக்கப்பட்ட போதிலும், விவசாயத்துறை சிறந்து விளங்குவதாக அவர் கூறினார்.
ஒவ்வொரு விவசாயியையும், ஒவ்வொரு பங்குதாரரையும் மற்றும் மத்திய மற்றும் மாநில அரசுகளையும் விவசாய துறையின் வளர்ச்சிக்காக பாராட்டுவதாக அமைச்சர் மேலும் கூறினார்.
சமீபத்திய வேளாண் சீர்திருத்தங்களை பற்றி பேசிய அவர், விவசாயம் மற்றும் அது சார்ந்த துறைகளை வலுப்படுத்தி, வளப்படுத்துவதே அரசின் நோக்கம் என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664807
(Visitor Counter : 182
பிரதமர் அலுவலகம்
வாரணாசியில் நடைபெற்ற கொவிட் தடுப்பு மருந்து வழங்குதல் நிகழ்ச்சியில் பயனாளிகள் மற்றும் தடுப்பூசி போடுபவர்களிடம் பிரதமர் உரையாடினார்
வாரணாசியில் இன்று நடைபெற்ற கொவிட் தடுப்பு மருந்து வழங்குதல் நிகழ்ச்சியில் பயனாளிகள் மற்றும் தடுப்பூசி போடுபவர்களிடம் பிரதமர் திரு நரேந்திர மோடி காணொலி மூலம் உரையாடினார்.
பெனாரசின் மக்கள், தடுப்பு மருந்து வழங்குதலில் ஈடுபட்டுள்ள அனைத்து மருத்துவர்கள், மருத்துவ பணியாளர்கள், துணை மருத்துவ பணியாளர்கள் மற்றும் சுகாதார பணியாளர்களுக்கு பிரதமர் தமது வாழ்த்துகளை தெரிவித்தார்.
கொவிட் காரணமாக மக்களை தம்மால் நேரில் சந்திக்க முடியவில்லை என்று அவர் வருத்தம் தெரிவித்தார். உலகின் மிகப்பெரிய தடுப்பு மருந்து வழங்குதல் திட்டம் நமது நாட்டில் தற்போது நடைபெற்று வருவதாக அவர் கூறினார்.
முதல் இரு கட்டங்களில் 30 கோடி மக்களுக்கு தடுப்பு மருந்து வழங்கப்படும் என்றும், சொந்தமாக தடுப்பு மருந்து தயாரிக்கும் திறன் இந்தியாவுக்கு இன்றைக்கு உள்ளதாகவும் அவர் கூறினார்.
நாட்டின் ஒவ்வொரு மூலைக்கும் தடுப்பூசியை விரைந்து எடுத்து செல்வதற்கான முயற்சிகள் தற்போது மேற்கொள்ளப்பட்டு வருகின்றன. உலகின் இந்த மிகப்பெரிய தேவையில் இந்தியா தற்சார்படைந்துள்ளதோடு, பல நாடுகளுக்கும் உதவி வருகிறது.
கடந்த ஆறு வருடங்களில் பெனாரஸ் மற்றும் அதை சுற்றியுள்ள பகுதிகளில் சுகாதார உள்கட்டமைப்பு மேம்பட்டுள்ளதாகவும், கொரோனா காலகட்டத்தில் ஒட்டுமொத்த பூர்வாஞ்சல் பகுதிக்கும் இது உதவியதாகவும் பிரதமர் தெரிவித்தார். தடுப்பு மருந்து வழங்குதல் பெனாரசில் வேகமெடுத்து வருவதாகவும், 20,000-க்கும் அதிகமான சுகாதார பணியாளர்களுக்கு பெனாரசில் தடுப்பு மருந்து வழங்கப்படும் என்றும் அவர் கூறினார். இதற்காக 15 தடுப்பு மருந்து வழங்குதல் மையங்கள் அமைக்கப்பட்டுள்ளன. இந்த ஏற்பாடுகளுக்காக உத்தரப் பிரதேச முதல்வர் மற்றும் அவரது சகாக்களை பிரதமர் பாராட்டினார்.
தடுப்பு மருந்து வழங்கலுக்கான ஏற்பாடுகள் குறித்தும், ஏதேனும் சிக்கல்கள் உள்ளனவா என்பது குறித்தும் அறிந்து கொள்வது தான் இன்றைய உரையாடலின் நோக்கம் என்று அவர் கூறினார். தடுப்பு மருந்து வழங்கல் நடவடிக்கைகள் குறித்து மக்களிடம் அவர் பேசினார். வாரணாசியில் இருந்து வெளிப்படும் கருத்துகள் இதர பகுதிகளின் நிலைமையையும் புரிந்து கொள்ள உதவும் என்றும் அவர் கூறினார்.
செவிலியர்கள், மருத்துவ பணியாளர்கள், மருத்துவர்கள் மற்றும் ஆய்வக பணியாளர்களிடம் உரையாடிய பிரதமர், நாட்டின் நன்றியை அவர்களுக்கு தெரிவித்தார். விஞ்ஞானிகளின் சிறப்பான அர்ப்பணிப்பையும் அவர் பாராட்டினார். தூய்மை குறித்த விழிப்புணர்வை உருவாக்கிய தூய்மை இந்தியா திட்டத்தின் காரணமாக பெருந்தொற்றை எதிர்கொள்ள நாடு தயாராக இருந்ததாக பிரதமர் தெரிவித்தார். கொரோனா வீரர்களை அவர்களின் சிறப்பாக பணிகளுக்காகவும் தடுப்பு மருந்து வழங்கலுக்காகவும் பிரதமர் பாராட்டினார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தமது உதம்பூர்-கத்துவா-தோடா மக்களவை தொகுதியில் கொவிட்டால் பாதிக்கப்பட்ட குழந்தைகளுக்கு ரூ 10 லட்சத்தை மத்திய அமைச்சர் டாக்டர் ஜிதேந்திர சிங் வழங்கினார்
தமது உதம்பூர்-கத்துவா-தோடா மக்களவை தொகுதியில் கொவிட்டால் பாதிக்கப்பட்ட குழந்தைகளுக்கு ரூ 10 லட்சத்தை மத்திய அமைச்சர் டாக்டர் ஜிதேந்திர சிங் இன்று வழங்கினார். தன்னார்வ/தனிப்பட்ட ஆதாரங்களின் மூலம் இந்த தொகை திரட்டப்பட்டது. தொகுதியில் உள்ள ஆறு மாவட்டங்களின் மைய அதிகாரியான கத்துவா துணை ஆணையர் திரு ராகுல் யாதவ் காசோலையை பெற்றுக் கொண்டார்.
குடும்பத்தில் வருமானம் ஈட்டுபவரை பெருந்தொற்றுக்கு பறி கொடுத்த குழந்தைகளை தமது கத்துவா பயணத்தின் போது சந்தித்த டாக்டர் ஜிதேந்திர சிங், அவர்களது இழப்பு ஈடு செய்யவே முடியாத ஒன்றாக இருக்கும் போதிலும், நம்மால் முடிந்தளவு உதவிபுரிந்து இக்குழந்தைகளுக்கு ஆதரவளிக்க வேண்டும் என்றார்.
இந்த தொகையானது இத்தகைய குழந்தைகளுக்கு உதவுவதற்கான சிறிய மற்றும் தன்னார்வ பங்களிப்பு என்ற போதிலும், இன்னும் அதிகளவில் அவர்களுக்கு உதவ தாம் தொடர்ந்து முயற்சித்து வருவதாக அமைச்சர் கூறினார்.
இத்தகைய குழந்தைகளுக்கு குறிப்பிடத்தகுந்த அளவு நிதி ஆதரவளிக்க பிரதமர் திரு நரேந்திர மோடி முன்வந்திருப்பதை குறிப்பிட்ட டாக்டர் ஜிதேந்திர சிங், இதுவரை இல்லாத பெருந்தொற்றின் போது நம்மால் முடிந்த உதவியை அளிப்பதற்கு பிரதமரின் செயல் ஊக்கமளிப்பதாக கூறினார்.
நாடாளுமன்ற தொகுதியில் உள்ள பல்வேறு மாவட்டங்களில் கொவிட் பராமரிப்பு வசதிகளை வழங்குவதற்காக நாடாளுமன்ற உறுப்பினர் நிதியில் இருந்து ரூ 2.5 கோடியை டாக்டர் ஜிதேந்திர சிங் ஏற்கனவே வழங்கியிருப்பது குறிப்பிடத்தக்கது. ஒதுக்கப்பட்ட தொகையில் ரூ 2.1 கோடி மதிப்பிலான கொவிட் தொடர்புடைய பொருட்களின் கொள்முதல் பணிகள் ஏற்கனவே நிறைவடைந்துள்ளன என்று அதிகாரிகள் தெரிவித்தனர்.
கத்துவா சென்றடைந்தவுடன் சமீபத்தில் காலமான 101 வயதான ஜன சங்க தலைவர் திரு சவுத்ரி சாகர் சிங்கின் இல்லத்திற்கு முதலில் சென்ற டாக்டர் ஜிதேந்திர சிங், அவரது குடும்பத்தினருக்கு ஆறுதல் கூறினார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleseDetail.aspx?PRID=1724738
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 67.72 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 42,618 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.23%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,05,681 ஆகும்.
குணமடைந்தவர்களின் விழுக்காடு 97.43%.
கடந்த 24 மணி நேரத்தில் 36,385 பேர் குணமடைந்துள்ளனர். இதுவரை மொத்தம் 3,21,00,001 பேர் குணமடைந்துள்ளனர்.
வாராந்திர தொற்று உறுதி விழுக்காடு  71 நாட்களாக 3%க்கும் குறைவாக உள்ளது.
தினசரி தொற்று உறுதி வீதம் 2.50%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 52.82 கோடியாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1751893
தொழிலாளர் மற்றும் வேலைவாய்ப்பு அமைச்சகம்
இபிஎப்ஓ அமைப்பில், கடந்த ஜூன் மாதம் 12.83 லட்சம் சந்தாதாரர்கள் சேர்ப்பு
நிறுவனங்களில் பணியாற்றும் ஊழியர்களின், தற்காலிக தரவு விவரங்களை தொழிலாளர் வருங்கால வைப்பு நிதி அமைப்பு, கடந்த ஆகஸ்ட் 20ம் தேதி வெளியிட்டது. இதில் கடந்த ஜூன் மாதம், 12.83 லட்சம் பேர் சேர்க்கப்பட்டுள்ளது தெரியவந்துள்ளது. கடந்த ஏப்ரல் மற்றும் மே மாதத்துடன் ஒப்பிடுகையில், கொரோனா தொற்றின் 2வது தாக்கம் கடந்த ஜூன் மாதம் குறைந்தது. இது தொழிலாளர்கள் எண்ணிக்கை மிக அதிகளவில் அதிகரிக்க வழிவகுத்துள்ளது. கடந்த மே மாதத்துடன் ஒப்பிடுகையில், நிகர சந்தாதாரர்கள் எண்ணிக்கையில் 5.09 லட்சம் பேர் அதிகரித்துள்ளனர்.
கடந்த ஜூன் மாதம் இணைந்த சந்தாதாரர்கள் 12.83 லட்சம் பேரில், 8.11 லட்சம் பேர், இபிஎப்-ன் சமூக பாதுகாப்பு திட்டத்தில் இணைந்த புதிய உறுப்பினர்கள். அதே மாதத்தில் 4.73 லட்சம் சந்தாதாரர்கள் பணிமாற்றம் காரணமாக வெளியேறி, இபிஎப்ஓ அமைப்பில் மீண்டும் இணைந்துள்ளனர். பெரும்பாலான சந்தாதாரர்கள், இபிஎப்ஓ அமைப்பில் தொடர்ந்து இருக்க விரும்புவதை இது காட்டுகிறது. இவர்களின் பழைய பி.எப் கணக்கு நிதிகள், புதிய நிறுவனத்தின் பி.எப் கணக்குக்கு மாற்றப்பட்டுள்ளன.
மாநிலவாரியாக ஒப்பிடுகையில் மகாராஷ்டிரா, ஹரியானா, குஜராத், தமிழ்நாடு மற்றும் கர்நாடகா ஆகிய மாநிலங்கள் தொழிலாளர்கள் சேர்ப்பில் இன்னும் முன்னணியில் உள்ளன. இந்த மாநிலங்களில் மட்டும் சுமார் 7.78 லட்சம் சந்தாதாரர்கள் கடந்த ஜூன் மாதத்தில் சேர்ந்துள்ளனர். இது கூடுதலாக சேர்ந்த, அனைத்து வயது பிரிவு மொத்த நிகர சந்தாதாரர்களில் 60.61 சதவீதம்.
அறிவியல் மற்றும் தொழில்நுட்பத்துறை
அமீபா அழற்சி நோய்க்கு விரைவில் புதிய மருந்து.
ஒட்டுண்ணி நோய் காரணமாக மனிதர்களுக்கு ஏற்படும் நோய்கள்; மனிதர்களின் இறப்பு விகிதம் ஆகியவற்றுக்கு மூன்றாவது முக்கிய காரணமாக இருப்பது என்டமீபா ஹிஸ்டலிட்டிகா எனப்படும் அமீபா என்று உலக சுகாதார நிறுவனம் கூறியுள்ளது. அமீபா அழற்சி அல்லது அமீபாவினால் வயிற்றுப்போக்கு ஆகியவை ஏற்பட இது காரணமாகும் வளரும் நாடுகளில் இது பரவலாகக் காணப்படுகிறது. அமீபா அழற்சியை ஏற்படுத்தும் ஓரணு உயிரிக்கு எதிராகச் செயலாற்றும், புதிய மருந்து மூலக்கூறுகளை ஜவஹர்லால் நேரு பல்கலைக்கழகத்தைச் சேர்ந்த ஆராய்ச்சியாளர்கள் குழு கண்டறிந்துள்ளது.
காற்றில்லாத அல்லது நுண் ஏரோஃபிலிக் தன்மை கொண்ட இந்த ஓரணு உயிரியால், அதிக அளவிலான பிராணவாயு உள்ள இடத்தில் இருக்க இயலாது. எனினும் நோய்த்தொற்றின் போது, மனித உடலில் அதிக அளவு பிராணவாயுவை அது எதிர்கொள்கிறது. இந்த பிராணவாயு அழுத்தத்துக்கு எதிராகச் செயல்படுவதற்காக, இந்த உயிரி ஏராளமான சிஸ்டீன்களைத் தொகுக்கிறது.
உயர் அளவிலான பிராணவாயுவுக்கு எதிராகத் தற்காத்துக் கொள்வதற்காக இந்த நோய்க்கிருமி, அடிப்படை மூலக்கூறுகளுள் ஒன்றான சிஸ்டீன்களை விரிவுபடுத்துகிறது. சிஸ்டீன்களைத் தொகுப்பதற்கென, என்டமீபியா இரண்டு முக்கிய என்சைம்களைப் பயன்படுத்துகிறது. இந்த முக்கிய என்சைம்களின் மூலக்கூறு கட்டமைப்புகளையும், அவற்றின் தன்மைகளையும் ஜவஹர்லால் நேரு பல்கலைக்கழகத்தின் ஆராய்ச்சியாளர்கள் உறுதிப்படுத்தியுள்ளனர். “இந்த இரு என்சைம்களில் ஒரு என்சைம் ஓ-அசிட்டைல் எல் செரீன் ஸல்ஃப் ஹைட்ரலேஸ் ). ஆகும். இதை எதிர்க்கக்கூடிய தடுப்பான் ஒன்றை வெற்றிகரமாகக் கண்டறிந்துள்ளோம் இந்த உயிரி வளர்வதை சில தடுப்பான்கள் அதிகத் திறனுடன் கட்டுப்படுத்தக்கூடியவை” என்று ஜவஹர்லால் நேரு பல்கலைக்கழகத்தின் உயிரி அறிவியல் பள்ளியின் தலைமை ஆராய்ச்சியாளர் பேராசிரியர் சமுத்ரலா கௌரிநாத் India Science Wire இந்தியா சயின்ஸ் வயர் இதழுடன் பேசுகையில் கூறினார்.
“இ ஹிஸ்டோலிடிகா மற்றும் அது மாதிரியான ஓரணு ஒட்டுண்ணிகள் வாழ்வதற்கு சிஸ்டீன் பயோசிந்தசிஸ் மிகவும் முக்கியம். அவை வளரும் பாதையைத் தடுப்பதன் மூலம் அவற்றை இலக்காகக் கொள்ள முடியும். கண்டறியப்பட்ட மூலக்கூறுகள், மருந்து மூலக்கூறுகளைத் தயாரிக்க உதவும்” என்று டாக்டர். கௌரிநாத் கூறினார்.
இந்த ஆய்வுக்குழுவில் சுதாகர் தராவத், ராமச்சந்திரன் விஜயன், குஷ்பு குமாரி, பிரியா தோமர் ஆகியோர் உள்ளனர். மருத்துவ வேதியல் பற்றிய ஐரோப்பிய ஆய்விதழில்  இந்த ஆய்வு வெளியிடப்பட்டுள்ளது.
நித்தி ஆயோக்
இந்திய-ஆஸ்திரேலிய சுழற்சி பொருளாதார ஹேக்கத்தானை ஆஸ்திரேலிய காமன்வெல்த் அறிவியல் மற்றும் தொழிலக ஆராய்ச்சி நிறுவனத்துடன் இணைந்து அடல் இன்னோவேஷன் மிஷன் நடத்துகிறது
2020 டிசம்பர் 7 மற்றும் 8 ஆகிய தேதிகளில், இந்திய-ஆஸ்திரேலிய சுழற்சி பொருளாதார ஹேக்கத்தானை ஆஸ்திரேலிய காமன்வெல்த் அறிவியல் மற்றும் தொழிலக ஆராய்ச்சி நிறுவனத்துடன் இணைந்து அடல் இன்னோவேஷன் மிஷன் நடத்துகிறது.
இந்தியா மற்றும் ஆஸ்திரேலியாவில் சுழற்சி பொருளாதாரத்தை ஊக்கப்படுத்துவதற்கான புதுமையான வழிகளைப் பற்றி சிந்திக்கும் போது,
இரு நாடுகளின் பிரதமர்கள் கலந்துகொண்ட மெய்நிகர் மாநாடு ஒன்றில் ஜூன் 4-ஆம் தேதி அன்று இந்த நிகழ்ச்சியைப் பற்றிய எண்ணம் உருவானது.
சிறந்து விளங்கும் மாணவர்கள், புது நிறுவனங்கள்  மற்றும் இரு நாடுகளின் சிறு, குறு மற்றும் நடுத்தர தொழில் நிறுவனங்களால், புதுமையான தொழில்நுட்பத் தீர்வுகளை கண்டறிதல் மற்றும் மேம்படுத்துதல் குறித்து இந்த நிகழ்ச்சியின் போது கவனம் செலுத்தப்படும்.
பேக்கேஜ் கழிவுகளை குறைத்தல் குறித்தான புதுமைகள், உணவு விநியோக சங்கிலிகளில் கழிவுகளை குறைப்பதற்கான புதுமைகள், நெகிழி கழிவை குறைத்தலுக்கான வாய்ப்புகளை உருவாக்குதல், மற்றும் முக்கிய எரிசக்தி உலோகங்கள் மற்றும் மின் கழிவுகளை புத்தாக்கம் செய்தல் ஆகிய நான்கு முக்கிய விஷயங்கள் மீது கவனம் செலுத்தப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667604
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
உதம்பூர் பிரிவில் கத்ரா மற்றும் ரியாசியை உள்ளடக்கிய ஸ்வதேஷ் திட்டத்தின் கீழ், ரூ. 190 கோடியில் தேவிகா நதி புத்துயிர் திட்டம், ரூ. 100 கோடி மண்டலை திட்டத்தை , ஒருங்கிணைத்து ஒரு தனித்துவமான மத சுற்றுலாவை வழங்க உள்ளது; டாக்டர். ஜிதேந்திர சிங்
உதம்பூர் நாடாளுமன்றத் தொகுதி, குறிப்பாக உதம்பூர் மாவட்டத்தின் ஒரு பகுதியாக இருந்த கத்ரா மற்றும் ரியாசியை உள்ளடக்கிய உதம்பூர் பிரிவு ஒரு தனித்துவமான சுற்றுலாவை வழங்கப் போகிறது. ரூ. 190 கோடி மதிப்பிலான தேவிகா நதி புத்துயிர் திட்டம், ரூ.100 கோடி மண்டலை திட்டம், ஸ்வதேஷ் திட்டத்தின் கீழ் மன்சார் ஏரி, சுத் மகாதேவ், சுரின்சார் போன்றவற்றின் மூலம் ஒருங்கிணைந்த வளர்ச்சியுடன் மத சுற்றுலா நடைபெறும் என்று மத்திய அறிவியல் & தொழில்நுட்பம்; பிரதமர் அலுவலகம், பணியாளர்கள், பொது குறைகள், ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் கூறியுள்ளார்.
(மண்டலையில் உதம்பூர் மாவட்ட நிர்வாகத்துடன் நடந்த ஆய்வுக் கூட்டத்தில் டாக்டர் ஜிதேந்திர சிங் இவ்வாறு கூறினார்.
இன்றையக் கூட்டம் நடைபெறும் மண்டலை திட்டத்தைப் பற்றிக் குறிப்பிடுகையில், இந்தத் திட்டம் முதலில் அப்போதைய பிரதமர் இந்திரா காந்தியின் யோக குருவாக இருந்த மறைந்த தீரேந்திர பிரம்மச்சாரியால் தொடங்கப்பட்டது. நிலத்தை குத்தகைக்கு எடுத்த அவர், திட்டத்தின் நடுவில், விமான விபத்தில் திடீரென இறந்தார். அதன் பின்னர் அடுத்தடுத்து வந்த காங்கிரஸ் அரசுகள் அதைக் கவனிக்கவில்லை, மேலும் அது ஒரு சிதைவாக மாற அனுமதித்தன. 2014 ஆம் ஆண்டு மோடி அரசு பொறுப்பேற்ற பிறகுதான், சுமார் மூன்று தசாப்தங்களுக்குப் பிறகு இந்தத் திட்டம் புத்துயிர் பெற்றது, இப்போது இந்த இடத்தில் ஒரு அதிநவீன ஆரோக்கிய மையம் மற்றும் சுற்றுலா உல்லாச விடுதி வந்துள்ளது. தேவிகா நதியும் இதுபோன்றுதான் இத்தனை வருடங்கள் கவனிக்கப்படாமல் இருந்தது, மோடி பிரதமராகப் பொறுப்பேற்ற பிறகுதான் வட இந்தியாவின் முதல் நதிநீர் புத்துயிர்ப்புத் திட்டமானது. புனிதமாகப் போற்றப்படும் தேவிகா நதியை புதுப்பித்து அழகுபடுத்துவதற்கு ஒப்புதல் அளிக்கப்பட்டது என டாக்டர் ஜிதேந்திர சிங் கூறினார்.
புனித நகரமான கத்ரா வைஷ்ணோ தேவிக்கு 2014 ஆம் ஆண்டு மோடி அரசு பொறுப்பேற்ற பிறகுதான் ரயில் நிலையம் கிடைத்தது, தற்போது அந்த பகுதி முழுவதும் தேசிய பிரசாத் திட்டத்தில் சேர்க்கப்பட்டுள்ளது. மண்டலை மற்றும் மன்சார் ஏற்கனவே சுற்றுலா சுற்றுவட்டத்தில் சேர்க்கப்பட்டுள்ள நிலையில், ஷிவ் கோரியும் வரும் காலங்களில் அதன் ஒரு பகுதியாக மாறும் என்று டாக்டர் ஜிதேந்திர சிங் தெரிவித்தார்.
பிரதமர் நரேந்திர மோடியின் ஆட்சியில் இந்த மதச் சுற்றுலாத் தலங்கள் எளிதாகக் கவனிக்கப்பட்டு மேம்படுத்தப்பட்டது என்று அவர் கூறினார். உதம்பூர் நாடாளுமன்றத் தொகுதியானது, நாட்டிலேயே சிறந்த உள்கட்டமைப்பு மற்றும் இணைக்கப்பட்ட தொகுதியாகும், மேலும் கடந்த ஒன்பது ஆண்டுகளில் மிகப்பெரிய வளர்ச்சியைக் கண்டுள்ளது என்று அவர் தெரிவித்தார்.
உதம்பூர் நாடாளுமன்றத் தொகுதியில் உள்ள மத சுற்றுலா சுற்று வட்டாரத்தின் வளர்ச்சியிலும் முன்னேற்றத்திலும் மிக முக்கியப் பங்கு வகிக்கிறது, ஏனெனில் இந்தியா முழுவதும் உள்ள யாத்ரீகர்கள் இந்த மதத் தலங்களுக்குச் செல்ல விரும்புகின்றனர். இந்தியப் பிரதமராகப் பதவியேற்ற முதல் நாளிலிருந்தே, பிரதமர் நரேந்திர மோடி, நாடு முழுவதும் உள்ள மத வழிபாட்டுத் தலங்களை பாதுகாப்பான, திறமையான மற்றும் வசதியான நெட்வொர்க்குடன் இணைக்கும் ஒரு தொலைநோக்குடன் செயல்பட்டு வருவதாக டாக்டர் ஜிதேந்திர சிங் கூறினார்.
இந்த மதச் சுற்றுலாத் தலங்களின் பணிகளை விரைந்து முடிக்குமாறு மாவட்ட நிர்வாகத்திற்கு டாக்டர் சிங் உத்தரவிட்டார்.
நிலக்கரி அமைச்சகம்
திறந்தவெளி சுரங்கத்தில் பணிபுரியும் முதல் அகழ்வாய்வு பொறியாளரான ஷிவானி மீனாவுக்கு திரு பிரகலாத் ஜோஷி வாழ்த்து
நிலக்கரி அமைச்சகத்தின் நிர்வாகத்தின் கீழ் இயங்கும் சென்ட்ரல் கோல்ஃபீல்ட்ஸ் லிமிடெட் நிறுவனத்தின் ராஜ்ரப்பா திட்டத்தில் அகழ்வாய்வு பொறியாளராக இணைந்துள்ள ஷிவானி மீனாவுக்கு மத்திய நிலக்கரி, சுரங்கங்கள் மற்றும் நாடாளுமன்ற விவகாரங்கள் அமைச்சர் திரு பிரகலாத் ஜோஷி வாழ்த்து தெரிவித்துள்ளார்.
பெண் பணியாளர்கள் அதிக அளவில் சுரங்கத் துறையில் இணைவதற்கான வாய்ப்பை இது உருவாக்கும் என்று அவர் நம்பிக்கை தெரிவித்துள்ளார். மத்திய மகளிர் மற்றும் குழந்தைகள் மேம்பாடு அமைச்சர் திருமதி ஸ்மிதி இரானியும் ஷிவானியின் சாதனையை பாராட்டியுள்ளார்.
திறந்தவெளி சுரங்கத்தில் அகழ்வாய்வு பிரிவில் பணிபுரியும் முதல் பெண் பொறியாளர் திருமிகு ஷிவானி மீனா ஆவார். கனரக இயந்திரங்களின் பராமரிப்பு மற்றும் பழுதுபார்ப்புக்கு அவர் பொறுப்பேற்றுள்ளார்.
ராஜஸ்தான் மாநிலத்தின் பாரத்பூரை சேர்ந்தவரான திருமிகு ஷிவானி, ஐஐடி ஜோத்பூரில் பொறியியல் பட்டம் பெற்றுள்ளார். தனது சாதனைக்கு குடும்பத்தினருக்கு அவர் நன்றி தெரிவித்துள்ளார்.
கோல்ஃபீல்ட்ஸ் லிமிடெட் நிறுவனத்தின் முக்கிய திட்டமாக ராஜ்ரப்பா திட்டம் விளங்குகிறது. தூய்மை இயக்கத்தின் கீழ் சிறந்த பணிக்கான விருதை நிலக்கரி அமைச்சகத்திடம் இருந்து ராஜ்ரப்பா பகுதி சமீபத்தில் பெற்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753864
----
(Visitor Counter : 162
பிரதமர் அலுவலகம்
அருணாசலப் பிரதேசத்தில் ஏற்பட்ட பனிச்சரிவு காரணமாக உயிரிழந்த இந்திய ராணுவ வீரர்களுக்குப் பிரதமர் இரங்கல் தெரிவித்துள்ளார்
அருணாசலப் பிரதேசத்தில் ஏற்பட்ட பனிச்சரிவு காரணமாக உயிரிழந்த இந்திய ராணுவ வீரர்களுக்குப் பிரதமர் திரு நரேந்திர மோடி ஆழ்ந்த இரங்கலும் வருத்தமும் தெரிவித்துள்ளார்.
டுவிட்டரில் பிரதமர் கூறியிருப்பதாவது, "அருணாசலப் பிரதேசத்தில் ஏற்பட்ட பனிச்சரிவு காரணமாக இந்திய ராணுவ வீரர்கள் உயிரிழந்ததால் துயரடைந்தேன். நமது நாட்டுக்கு இவர்கள் ஆற்றிய மகத்தான சேவையை நாம் ஒருபோதும் மறக்கமாட்டோம். உயிரிழந்தோரின் குடும்பங்களுக்கு இரங்கல்கள்."